Document ID: 32007R0869

KOMMISSIONENS FORORDNING (EF) Nr. 869/2007
af 23. juli 2007
om frigivelse af sikkerhedsstillelser for importrettigheder under visse importtoldkontingenter i oksekødssektoren som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse, særlig artikel 41, og
ud fra følgende betragtninger:
(1)
Indtil 31. december 2006 var importen i Fællesskabet af visse levende kreaturer under de flerårige importtoldkontingenter, der blev åbnet med Bulgarien og Rumænien ved Kommissionens forordning (EF) nr. 1217/2005 af 28. juli 2005 om nærmere regler for anvendelsen af et toldkontingent for levende kreaturer med oprindelse i Bulgarien som omhandlet i Rådets afgørelse 2003/286/EF (1) og Kommissionens forordning (EF) nr. 1241/2005 af 29. juli 2005 om nærmere regler for anvendelsen af et toldkontingent for levende kreaturer med oprindelse i Rumænien som omhandlet i Rådets afgørelse 2003/18/EF (2), genstand for tildelingen af importrettigheder, som blev forvaltet ved hjælp af importlicenser. Fra 1. januar 2007 kunne disse importlicenser ikke længere anvendes til sådan handel.
(2)
Visse importrettigheder, der blev tildelt i juli 2006, og som normalt er gyldige indtil 30. juni 2007, er slet ikke blevet anvendt eller kun delvist anvendt. Manglende opfyldelse af forpligtelserne i forbindelse med disse importrettigheder fører til fortabelse af sikkerhedsstillelsen. Da sådanne forpligtelser efter Bulgariens og Rumæniens tiltrædelse ikke længere kan opfyldes, er det nødvendigt at vedtage en foranstaltning med virkning fra datoen for disse to landes tiltrædelse, der fastsætter en frigivelse af sikkerhedsstillelser for importrettigheder under disse importtoldkontingenter.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
1. Efter anmodning fra de interesserede parter frigives sikkerhedsstillelser for importrettigheder, der er blevet tildelt efter artikel 5, stk. 1, i forordning (EF) nr. 1217/2005 eller artikel 5, stk. 1, i forordning (EF) nr. 1241/2005, på følgende betingelser:
a)
ansøgeren har ansøgt om og opnået importrettigheder under det kontingent, der omhandles i
i)
artikel 1 i forordning (EF) nr. 1217/2005 eller
ii)
artikel 1 i forordning (EF) nr. 1241/2005, og
b)
importrettighederne er kun delvist eller slet ikke blevet anvendt inden den 1. januar 2007.
2. De i stk. 1 omhandlede sikkerhedsstillelser frigives i forhold til de importrettigheder, der ikke blevet anvendt inden den 1. januar 2007.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 23. juli 2007.

Labels: 3
15
18